वार्ड 8 में पेयजल समस्या
नसीराबाद| नगरकांग्रेस कमेटी ने छावनी के वार्ड संख्या 8 में पेयजल समस्या को लेकर छावनी अधिशाषी अधिकारी अशोक चौधरी को ज्ञापन देकर समस्या को दूर करने की मांग की है। नगर कांग्रेस महामंत्री इश्तियाक अहमद ने ज्ञापन में बताया कि वार्ड संख्या 8 के नागरिक पेयजल समस्या से त्रस्त है। पाइप लाइनें कई स्थानों से क्षतिग्रस्त हो रखी है। लीकेज के कारण बड़ी मात्रा में पानी व्यर्थ बह जाता है। सप्लाई के दौरान प्रेशर से पानी नहीं मिल पाता। ज्ञापन देते समय गिरधारी लाल बैरवा, चेतन, महेश मेहरा, महमूद अली, गुरुदयाल आदि उपस्थित थे।
bho_Deva hin_Deva